จบศึกบอลโลก! “ทีวีดิจิทัล” แบ่งเค้กลงตัวยิงสด “สถานี 3 แมตซ์” คู่ขนานทรูฟอร์ยู
“สมาคมทีวีดิจิตอล” แบ่งเค้กลงตัวยิงสด "สถานี 3 แมตซ์" หลังทรูคืนสิทธิ์ "ช่อง 7" ได้สิทธินัดชิงชนะเลิศคู่ขนานกับ "ทรูโฟร์ยู"
“สมาคมทีวีดิจิตอล” แบ่งเค้กลงตัวยิงสด "สถานี 3 แมตซ์" หลังทรูคืนสิทธิ์ "ช่อง 7" ได้สิทธินัดชิงชนะเลิศคู่ขนานกับ "ทรูโฟร์ยู"
23 พ.ย. 2565

ผู้สื่อข่าวรายงานว่า เมื่อวันที่ (23 พ.ย.65) ที่ห้องประชุม 1 ชั้น 4 ตึกการกีฬาแห่งประเทศไทย (กกท.) ผู้แทนจาก 16 ช่องดิจิตอล เข้าร่วมประชุมหารือกับผู้แทนจาก กกท. และ กสทช. พร้อมจับสลากถ่ายทอดสดฟุตบอลโลกคู่ขนานเพิ่มเติมอีก 16 แมตช์ ตามที่ ทรูโฟร์ยู ได้มอบสิทธิเพิ่มเติมให้ช่องดิจิตอล ได้ถ่ายทอดสดเพิ่มเติมแบบคู่ขนาน
ทั้งนี้ ที่ประชุม โดยผู้แทนจากสมาคมทีวีดิจิตอล ได้เสนอแนวทางในการจัดสรรการถ่ายทอดสดฟุตบอลโลก 2022 อีก 16 แมตช์ที่เหลือ ซึ่งเป็นรอบแรก 14 แมตช์ และรอบน็อกเอาต์ 2 แมตช์ (นัดชิงชนะเลิศ กับ ชิงอันดับ 3) โดยให้ช่องที่ได้สิทธิถ่ายแล้ว 1 แมตช์ จากรอบแรก ได้โอกาสจับสลาก 2 ครั้ง ส่วนช่องที่ได้ถ่าย 2 แมตช์จากโปรแกรมเดิม ได้จับสลาก 1 ครั้ง
ขณะที่ ช่องที่ได้ถ่ายทอดสด 3 แมตช์อยู่แล้วนั้น ให้ถือว่าสละสิทธิ ซึ่งจะทำให้แต่ละช่องจะถ่ายทอดสดเท่ากับ 3 แมตช์ทุกช่อง โดยทีสปอร์ต 7 ซึ่งเป็นช่องของ กกท. กระทรวงการท่องเที่ยวและกีฬา ได้รับสิทธิถ่ายทอดสด 4 แมตช์ คือรอบแรกทั้ง 4 นัด รวมแมตช์เปิดสนาม
สำหรับ 16 แมตช์ที่มีการจับสลาก หลังมีตกลงในเงื่อนไขของการจัดสรรถ่ายทอดสดแบบคู่ขนานกับทรูโฟร์ยู มีดังนี้
วันที่ 24 พ.ย.65 อุรุกวัย พบ เกาหลีใต้ เวลา 20:00 น. (ช่องทีสปอร์ต 7), โปรตุเกส พบ กานาเวลา 23:00 น. (ไทยพีบีเอส), วันที่ 25 พ.ย.65 เวลส์ พบ อิหร่าน เวลา 17:00 น. (เจเคเอ็น), กาตาร์ พบ เซเนกัล เวลา 20:00 น. (พีพีทีวี), วันที่ 26 พ.ย.65 ตูนิเซีย พบ ออสเตรเลีย เวลา 17:00 น. (อมรินทร์), โปแลนด์ พบ ซาอุดีอาระเบีย เวลา 20:00 น. (MCOT)
วันที่ 27 พ.ย.65 โครเอเชีย พบ แคนาดา เวลา 23:00 น. (ช่อง 3), วันที่ 28 พ.ย. เกาหลีใต้ พบ กานา เวลา 20:00 น. (เอ็นบีที), วันที่ 29 พ.ย.65 เนเธอร์แลนด์ พบ กาตาร์ เวลา 22:00 น. (อมรินทร์), วันที่ 30 พ.ย.65 ตูนิเซีย พบ ฝรั่งเศส เวลา 22:00 น. (ททบ.5), วันที่ 1 ธ.ค.65 โครเอเชีย พบ เบลเยียม เวลา 22:00 น. (MCOT), โปแลนด์ พบ อาร์เจนตินา เวลา 02:00 น. (ททบ.5)
วันที่ 2 ธ.ค.65 ญี่ปุ่น พบ สเปน เวลา 02:00 น. (ช่อง 7), วันที่ 3 ธ.ค.65 แคเมอรูน พบ บราซิล (เนชันส์), วันที่ 17 ธ.ค.65 นัดชิงอันดับ 3 เวลา 22:00 น. (พีพีทีวี) และวันที่ 18 ธ.ค.65 นัดชิงชนะเลิศ เวลา 22:00 น. (ช่อง 7)